# Kитайска конопена палма

### от Уикипедия, свободната енциклопедия

Trachycarpus fortunei(Трахикарпус фортуней)-от гръцки Trachys означава твърд,karpos-плод. Наричат е още китайска конопена палма заради влакнестото стъбло, което образува. Семейство: Arecaceae, палмови. Приема се че това е най-студоустойчивата палма

Произход: Бирма, Централен и Източен Китай, Япония, Хималаите. Там тя расте в планинските гори, където понякога вали сняг. Оформя влакнесто стъбло с почти кръгли, дълбоконарезни, блестящозелени листа върху дълги 40-90 см. дръжки. Цъфтеж - започва през май, като плодовете зреят от ноември до януари и се задържат на палмата дълго време(до година). Размножение - чрез семена. В родината си палмата достига до 10-12 метра височина, но при нашите условия до 6 метра. Все по-често отглеждан на открито в България вид. В бившия "Дом на революционото изкуство" в град Пловдив през 1971г. са били засадени четири палми, които вече години наред цъфтят и плододават, напълно кълняеми семена, като вече имат поколение. Това са първите палми засадени на открито в България. Напоследък се аклиматизира успешно, по нашите черноморски курорти. За кратко време понася понижавания на температурите до -18°C, а според някои автори и повече (изглежда студоустойчивостта е индивидуално качество). Непретенциозна е към почвата, но е необходимо младите екземпляри да бъдат предпазвани от пряка слънчева светлина и от продължително засушаване. При нашите условия, след четвъртата година са подходящи за засаждани на открито. Поради устойчивостта си на ниски температури, заедно с Chamaerops humilis могат да бъдат отглеждани в парковете и градините на Южна България и Черноморието.В Европа тя е много обичан и често култивиран вид. Трахикарпусът е част от пейзажа в Южна Англия, Южна Швейцария, покрай езерата в Северна Италия, по южното Атлантическо крайбрежие, Лазурния бряг, Крим и черноморското крайбрежие на Кавказ.

Взето от „http://bg.wikipedia.org../../../k/%D0%B8/%D1%82/K%D0%B8%D1%82%D0%B0%D0%B9%D1%81%D0%BA%D0%B0_%D0%BA%D0%BE%D0%BD%D0%BE%D0%BF%D0%B5%D0%BD%D0%B0_%D0%BF%D0%B0%D0%BB%D0%BC%D0%B0.html“.

Категории: Палми

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- Français
- Italiano
- Nederlands
- 日本語
- Polski
- Português
- Svenska
- Tiếng Việt